ཞེས་པ་སྟེ།གང་ཡང་རུང་བའི་མིང་གི་མ་མཐའ་རྣམས་སུ་ཙནྡྲ་པ་ལས།ཨུཏ་ཀྱི་སྡེ་དང་བཅས་པའོ།།ཞེས་པ་ལྟར།པུ་ཞེས་པ་པ་སྡེ་དང་།ལིངྒ་ཞེས་པ་རྟགས་ཏེ།པ་སྡེ་ནས་འབྱུང་བའི་ཕོ་རྟགས་པ་དང་།མོ་རྟགས་མ་དང་།མ་ནིང་གི་རྟགས་བ་གསུམ་གྱི་སྒྲ་སྔར་མེད་པ་དེ་ལ་གསར་དུ་པུ་ལིངྒའི་སྒྲ་གསུམ་པོ་གང་རུང་སྦྱར་བ་ན།དེ་ནི་བདག་པོའི་དོན་གསལ་བར་བྱེད་པའི་སར་ནི་ཤེས་པར་བྱ་སྟེ།དཔེར་ན།ཇ་པ།ཆང་མ།ཁ་ལོ་བ་ལྟ་བུ་དང་།གཞན་ཡང་།གྱོས་པོ།སྒྱུག་མོ།ཟླ་བོ་ཞེས་པ་རྣམས་ཀྱང་རྟགས་གསུམ་སྟོན་པའི་བདག་སྒྲ་ཡིན་ལ།